**אם תרצו להגיע רחוק – לכו ביחד!**

קורס להכשרת יזמים חברתיים-קהילתיים המשותף לסגל ולסטודנטים במכללת אורנים

***הקורס מתקיים כחלק מאירועי שנות ה-70 למכללת אורנים – מכללה מאמצת קהילה***

מטרת העל של הקורס היא לייצר עבור הלומדים **התנסות פרקטית** ביזמות חברתית-קהילתית. הקורס יקנה ללומדים את המיומנויות, הכלים והידע הנדרשים להגשמה של מיזם חברתי בקהילה, תוך עבודה בצוות הפועל יחד להגשמת המיזם.

המשתתפים בקורס ילמדו להגדיר חזון אישי וצוותי, לבחון את הקהילות שסביבם במבט מודע, להגדיר בעיות, להציע פתרונות ברי-קיימא, וכן לבנות תכנית עבודה למיזם חברתי-קהילתי בר קיימא וליישם אותה בשטח. בקורס נשפר מיומנויות אישיות ובין-אישית כגון: ניהול זמן ופרויקט, תקשורת, עבודת צוות, נטוורקינג, עמידה מול קהל ועוד. במהלך הקורס המשתתפים יתכננו ויוציאו לפועל מיזם, שאותו יציגו במפגש הסיום של הקורס בחודש יוני 2022.

הקורס יתקיים לאורך שנת הלימודים ויהיה בנוי ממפגשים ארוכים בני 4-6 שעות ("אינטנסיב") וממפגשים קצרים יותר ביניהם, שחלקם יתקיימו באופן מקוון. הלומדים בקורס יידרשו להפגין השקעה ומסירות ולהקדיש זמן בין מפגש למפגש לקידום המיזם שלהם.

הקורס יקנה למסיימים בהצלחה 4 נק"ז והרגשת סיפוק מופלאה שמקורה בהגשמת מטרה חברתית!

מפגש חשיפה לקורס יתקיים ביום חמישי, 2.9.21, בשעות 19:00-18:00

יום ראיונות יתקיים ביום שלישי, 14.9, בשעות 11:30-08:30

ההשתתפות בקורס מותנית בהשתתפות במפגש החשיפה ובמעבר שלב הראיון

אבי גרוסמן וד"ר דני מירז

מנחי הקורס